

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 10.novembrī Nr.**624**

(prot.Nr.**24**, **26**.§)

Par Daugavpils pilsētas teritorijas plānojuma 2019.-2031.gadam izstrādes uzsākšanu

Pamatojoties uz likuma “Par pašvaldībām” 14.panta otrās daļas 1.punktu, 69.panta 7.punktu, Teritorijas attīstības plānošanas likuma 12.panta pirmo daļu, 23.panta pirmo un otro daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, atklāti balsojot: PAR – 11 (V.Borisjonoks, A.Broks, P.Dzalbe, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Uzsākt Daugavpils pilsētas teritorijas plānojuma 2019.-2031.gadam (turpmāk – Teritorijas plānojums) izstrādi Daugavpils pilsētas administratīvajai teritorijai.

2. Apstiprināt darba uzdevumu Teritorijas plānojuma izstrādei.

3. Apstiprināt par Teritorijas plānojuma izstrādes vadītāju Daugavpils pilsētas domes Pilsētplānošanas un būvniecības departamenta Pilsētplānošanas nodaļas vadītāju Intu Ruskuli.

4. Daugavpils pilsētas domes Pilsētplānošanas un būvniecības departamentam lēmumu par Teritorijas plānojuma izstrādes uzsākšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā un pašvaldības mājas lapā [www.daugavpils.lv](http://www.daugavpils.lv).

5. Daugavpils pilsētas domes Pilsētplānošanas un būvniecības departamentam divu nedēļu laikā publicēt paziņojumu par Teritorijas plānojuma izstrādes uzsākšanu oficiālajā izdevumā „Latvijas Vēstnesis”, vietējā laikrakstā un pašvaldības mājas lapā [www.daugavpils.lv](http://www.daugavpils.lv).

6. Daugavpils pilsētas domes Centralizēto iepirkumu nodaļai organizēt iepirkuma procedūru Teritorijas plānojuma izstrādes uzsākšanai.

7. Par lēmuma izpildi atbildīga Daugavpils pilsētas domes izpilddirektore.

Pielikumā: Teritorijas plānojuma darba uzdevums.

Domes priekšsēdētājs *(personiskais paraksts)* J.Lāčplēsis